فرناندو التانى ملك اراجون

فرناندو ملك اراجون كان واحد من الملوك الكاتوليك اتجوز الملكة ايزابيل الاولانيه ملكة كاستييا سنة 1469 و وحدو ممالكهم سنة 1474 ،البابا اسكندر السادس منحهم لقب الملوك الكاتوليك بعد ما منح لقب ملك المسيحية لملك فرنسا.

 حياته 
فرناندو التانى هو ابن خوان التانى ملك اراجون من مراته التانيه خوانا اينريكيس.
 مملكة اسبانيا 
ايزابيل و فرناندو التانى وحدو مملكة كاستيا. و عاصمتها كانت فى توليدو, مع تاج أراجون. و عاصمته كانت فى ساراجوسا و بكده ابتدت مملكة اسبانيا الجديده. و هزمو المسلمين فى مملكة جرانادا سنة 1492.و قبل كده سنة 1478 ابتدت المرحلة النهائية من غزو جزر الكنارى. و رغم ان حفيدهم كارلوس الاول (المعروف كمان باسم تشارلز الخامس, امبراطور الرومانية المقدسة) كان بيفضل سيڤييا. كان اللى نقل الحكم لمدريد هو فيليبى التانى (1527-1598) ابن كارلوس الاول سنة 1561 علشان العاصمه تبقى بعيده عن الحدود. لكن فضلت سيڤييا مسيطرة على التجارة مع مستعمرات اسبانيا,و كانت مدريد مسيطرة على سيڤييا.

 اكتشاف امريكا 
يوم 30 ابريل 1492 الملوك الكاتوليك عملو اتفاقيه مع كريستوفر كولومبوس ، و عينوه مكتشف للجزر والقارات فى البحر و المحيط و مولو رحلته اللى اكتشف فيها امريكا.

 استرداد جرانادا 
مع صعود فرناندو الكاتوليكى للعرش خفت حدة التوترات الاجتماعية بعد اصدار فرناندو قرار التحكيم حكم جوادالوبى فى 21 ابريل 1486 اللى انهى الصراع بين الأمراء والفلاحين والمزارعين ومربى المواشى فى مملكة أراجون بعد ضغوط من الحرب الاهلية امارة كتالونيا (1462- 1472) لانهاء الاضطرابات الكاتالوينية فى المناطق الريفية. الحكم رضى بيه المزارعين و الامرا, و حط حد للاقطاعية فى امتلاك الارض و سوء المعامله.

فرناندو و ايزابيل انهو الاسترداد بالحرب ضد امارة جرانادا اللى ابتدت سنة 1482 وانتهت مع استسلام جرانادا و انضمامها الكامل ف مملكة اسبانيا سنة 1492.
 معاهدة جرانادا 
معاهدة جرانادا فى 11 نوفمبر 1500 ، معاهدة سرية بين فرناندو التانى و  لويس الاتناشر ملك فرنسا ، اتفقو على تقسيم مملكة نابولى .

 لنكات برانيه 

 مصادر 


تصنيف:مواليد 1452
تصنيف:وفيات 1516
تصنيف:ملوك اسبانيا
تصنيف:منتقدين للاسلام
تصنيف:روم كاتوليك
تصنيف:ملوك فرنسا